open-index/open-wikipedia-markdown huggingface dataset:
Feriepenger

**Feriepenger** er en godtgjørelse en arbeidstaker opparbeider seg rett til gjennom kalenderåret forut for ferieåret. Feriepenger er et prosenttillegg til den lønnen som er utbetalt året før pengene skal utbetales. I Norge er retten til feriepenger nedfelt i ferieloven. Feriepenger er et begrep i Norge, Sverige (*semesterlön*), Danmark (*feriepenge*), Belgia og Nederland (*vakantiegeld*), Tyskland og Østerrike (*Urlaubsgeld*).

## Norsk lov
Dersom man ikke har vært i jobb året før, har man stadig rett på ferie, men ikke rett til feriepenger. Ferieåret er det året ferien avvikles. De feriepengene man opptjener i opptjeningsåret, utbetales i forbindelse med ferieavviklingen i det påfølgende ferieåret, senest en uke før ferien starter.

Retten til feriepenger er knyttet til arbeidstakerbegrepet; det at man utfører arbeid i annens tjeneste. Frilansere og selvstendig næringsdrivende har derfor ikke rett til feriepenger etter den norske ferieloven. 

Feriepengene utgjør 10,2 % av feriepengegrunnlaget. Arbeidstakere over 60 år har krav på 12,5 %. Arbeidstakere som omfattes av en tariffavtale som gir en femte ferieuke mottar 12 % (arbeidstakere over 60 år 14,3 %).

## Referanser
Brandval Finnskog

**Brandval Finnskog** er den delen av Finnskogen som ligger i Brandval, Brandval Finnskog er også en skolekrets, et kirkesogn og et distrikt i Kongsvinger kommune i Innlandet. Tettstedet Lundersæter er sentrum i kretsen, her ligger Lundersæter kirke. 

Distriktet er en del av Finnskogene, og er en del av den tidligere Brandval kommune.
Lundersæter

**Lundersæter** (skogfinsk: *Lunneronsäteri*) er en bygd med ca. 350 innbyggere i Kongsvinger kommune som ligger 25&nbsp;km nordøst for kommunesenteret. Med barneskole, samfunnshus og Lundersæter kirke er den sentret på Brandval Finnskog. I sin videre betydning består Lundersæter av tre separate deler, Lundersæter, Græsberget og Øyermoen.

Det finnes en rekke lag og foreninger som for eksempel idrettslag og tre grendeforeninger. Idrettslaget kan skilte med en rekke Norgesmestere, da fremst i orientering. Den mest kjente er Magne Lystad som ble Europamester, nordisk mester og Norgesmester en rekke ganger.

## Referanser
Hof Finnskog

**Hof Finnskog** er et sogn i Åsnes kommune i Innlandet som består av den delen av Finnskogen som inntil 1963 hørte til Hof kommune. 

Sognet består av Maliberget, Konttorpet, Gransjøberget, Gråberget, Breisjøberget, deler av Rotberget, Husuberget, Dulpetorpet og Rauken i tillegg til seterskogene til gardene i Arneberg. På Dulpetorpet (uttales som en mellomting mellom *dølpetørpe* og *dælpetærpe*) ligger Hof Finnskog kirke, bygd i 1953.

Hoveddelen av Rotberget krets, som tidligere tilhørte Hof Finnskog, ble overført til Grue 1. januar 1969. 

Hof Finnskog har flere innsjøer. Den største er Fallsjøen, også kalt Nordre Røgden, som ligger på grensen mellom Norge og Sverige. Det høyeste punktet i Hof Finnskog er Elgklinten (634 moh.), som også er det høyeste punktet i Åsnes. Elgklinten ligger på grensa mot Sverige.
## Referanser
Sony Open in Hawaii

**Sony Open in Hawaii** er en golfturnering på PGA-touren. Den spilles årlig i januar på Waialae Country Club i Honolulu på Hawaii. Banen er 6456 meter lang (7060 yards), og har par 70. Det nåværende navnet fikk turneringen i 1999. Tidligere har den hett Hawaiian Open (1928&ndash;1990), United Hawaiian Open (1991), United Airlines Hawaiian Open (1992&ndash;1998).

## Tidligere vinnere

## Eksterne lenker

* 
* Profil på PGATour.com
Trinidad (Bolivia)

**Trinidad** (offisielt navn **La Santísima Trinidad**) er hovedstad i departementet Beni i Bolivia. Byen ble grunnlagt i 1686 og flyttet til sin nåværende plassering i 1769. Trinidad har en befolkning på 68 000 innbyggere (1996).
Acetylsalisylsyre

**Acetylsalisylsyre** er et smertestillende, febernedsettende og betennelsesdempende, ikkesteroid antiinflammatorisk middel (NSAID). Stoffet reduserer også blodplatenes evne til å klumpe seg sammen. Det er en fargeløs, krystallisk forbindelse med sur smak og uten lukt, lett løselig i alkohol, tungt løselig i vann, og smelter ved rask oppvarming mellom 135&nbsp;°C og 141&nbsp;°C.

## Historie
Acetylsalisylsyre har vært brukt som legemiddel tilbake i antikken. De gamle egyptere og assyrere mente at bark fra piletreet stilte smerter, men Dioskorides nevner bare at det kan fjerne liktorn og hard hud, som i dag. Galenos var den første som definerte stoffet som betennelsesdempende. Stoffet ble isolert av piletreets bark i 1826 av Henri Leroux. I 1828 lyktes Johann Buchner med en ekstrakt og kalte stoffet «salicin», som betyr «piletre» på latin. I 1897 klarte den tyske kjemikeren Felix Hoffmann, ansatt hos det farmasøytiske selskapet Bayer, å fremstille aspirin.

## Bruksområde
Stoffet brukes mot smerter (spesielt hodepine) og feber, og finnes under flere varemerkebeskyttede navn som *Dispril, Aspirin* og *Globoid*. Acetylsalisylsyrens betennelsesdempende effekt gjør at den også brukes ved leddgikt. 

Stoffet brukes i små doser ved forebygging av hjertesykdommer, *[[Albyl-E]]*, og etter drypp eller hjerteinfarkt for å hindre blodet i å levre seg i blodårer som fører til hjernen eller hjertet. Det menes også å redusere risiko for kreft med opptil 50 %, foruten å motvirke demens, diabetes, fødselskomplikasjoner og smerter. En studie av 25&nbsp;000 pasienter viste at en lav daglig dose acetylsalisylsyre over tid mot hjertelidelse også kan forhindre kreft. Etter fem år på medisinen falt dødstallene for flere krefttyper med en tredjedel, og for kreft i spiserør, mage eller tarm med 54 %. En teori er at  stoffet erstatter en manglende komponent i kosten vår, salisylat, som vi får i oss mindre av, etter at kunstgjødsel og insektmidler ble vanlig i jordbruket.  

## Forsiktighet og bivirkninger
Acetylsalisylsyre bør ikke brukes over lengre tid under svangerskapet, og ikke i det hele tatt de siste tre månedene før fødselen. Jevnlig bruk bør også unngås ved amming.

Acetylsalisylsyre kan forårsake magesår om man tar for mye av det. *Albyl-E*-tablettene oppløses ikke før de når tarmen for å hindre dette. Stoffet kan også fremkalle eller forverre astma. Barn smittet med influensa eller vannkopper bør ikke få acetylsalisylsyre, siden stoffet da kan utløse en alvorlig (men sjelden) sykdom kalt Reyes syndrom.
Det kan også være hormonforstyrrende.

## Noter

## Referanser




## Eksterne lenker
* Lommelegen
* Tidsskrift for Den norske legeforening
* Acetylsalicylsyra – 500 år? Av farm. dr Håkan Tunón (svensk)
Beriev

**Beriev Flyfabrikk** (tidligere Beriev designbyrå) er en russisk flyprodusent som ble opprettet i Taganrog i 1934. Ingeniør Georgij Berijev var den første sjefskonstruktør ved fabrikken og den bærer hans navn. Gjennom årene har fabrikken utviklet 29 ulike flytyper, 14 av disse ble satt i serieproduksjon.

Idag har fabrikken rundt 3000 ansatte og er spesielt kjent som produset av amfibiefly. Be-200 flerformål fly er et nytt amfibiefly som Beriev har utviklet og produserer. Beriev Flyfabrikk er et datterselskap av United Aircraft Corporation.

## Fly utviklet av Beriev (utvalg)

* Be-6 maritimt rekognoseringsfly
* Be-10 sjøfly
* Be-12 maritimt rekognoseringsfly
* Be-32 regionalt passasjerfly/transportfly
* Be-40 maritimt rekognoseringsfly
* Be-42 amfibiefly
* Be-103 lett amfibiefly
* Be-200 multirolle amfibiefly

## Eksterne lenker
* Offisielt nettsted for Beriev flyfabrikk 
* Om Beriev Flyfabrikk, fra Taganrogs offisielle nettsted
Bergerac (TV-serie)

***Bergerac*** er en britisk kriminalserie som gikk på BBC1 fra 1981 til 1991. Serien handler om den eks-alkoholiserte kriminalbetjenten Jim Bergerac, som holder til på øya Jersey i Den engelske kanal. Rollen som Bergerac spilles av John Nettles. Andre sentrale skikkelser er Charlie Hungerford, en lokal styrtrik forretningsmann og Bergeracs eks-svigerfar, spilt av Terence Alexander; Deborah, hans ekskone, spilt av Deborah Grant; og hans sjef Barney Crozier, spilt av Sean Arnold.

Serien gikk på NRK fra 1982 til 1992. Til sammen 79 episoder ble sendt på NRK. TVNorge sendte hele serien fra 1997 til 2000.

## Om serien

Serien ble til da serien *[[Ring Radio West]]* måtte skrives om fordi hovedrolleinnehaveren, Trevor Eve, trakk seg. Produksjonsteamet bak *Ring Radio West* skapte da Bergerac i stedet.

## Referanser


## Eksterne lenker
*
Piero da Vinci

Ser **Piero di Antonio da Vinci** (født 1426/1427, død juli 1504) var far til Leonardo da Vinci. Han var advokat og født i Vinci, en småby utenfor Firenze.

## Litteratur
* R. Cianchi, *Vinci, Leonardo e la sua famiglia* (avec en annexe des documents inédits), Milan, Industrie Grafiche Italiane Stucchi, s.d., 1952.
* Anonimo, *L'abitazione della famiglia di Leonardo a Firenze*, in *Raccolta Vinciana*, IX, 1913-1917.
* G. Uzielli, *Ricerche intorno a Leonardo da Vinci*, G. Pellas, Firenze, 1872.
* F. Moeller, *Ser Giuliano di ser Piero da Vinci e le sue relazioni con Leonardo*, in *Rivista d'Arte*, XVI, 1934.
* R. Casarosa e Alessandro Guidotti, *Notariato e storia delle arti a Firenze nel Medioevo*, in *Il notaio nella civiltà fiorentina*, Vallecchi, Florence, 1984, planche 278 (A. Guidotti).
* Milena Magnano, *Leonardo*, collection *I Geni dell'arte*, Mondadori Arte, Milan, 2007. ISBN 978-88-370-6432-7
Mainland (Orknøyene)

**Mainland** (norrønt: *Megenland*, «Storlandet»; skotsk-gælisk: *Mòr-thìr*) er hovedøya på Orknøyene i Skottland. Begge byene på Orknøyene, Kirkwall og Stromness, ligger på øya, som også er hjertet av Orknøyenes ferge- og flyforbindelser.

Syttifem prosent av Orknøyenes befolkning bor på øya, som er tettere befolket enn de andre øyene i øygruppen. Befolkning på øya var på 17162 innbyggere i henhold til folketelling for 2011. Den lange historien til øyas bosetning har gitt mange viktige arkeologiske steder, og sandsteingrunnen gir en plattform for fruktbart jordbruksland. Det er et rikt dyreliv, spesielt sjøfugler. 

## Etymologi
Det noe selvmotsigende stedsnavnet Mainland (i og med at det er en øy) er en forvanskning av det norrøne *Meginland*, som kan være avledet norrønt *mikinn*, «mye», «stor» Tidligere var øya også omtalt som Hrossey i betydningen «Hestøya». Øya har også tidvis blitt referert til Pomona (eller Pomonia), et navn som stammer fra en feiloversettelse av George Buchanan på 1500-tallet. Begrepet falt til slutt ut av utbredt bruk på begynnelsen av 1800-tallet, men har likevel hjulpet til med å skille «Isle of Pomona» fra «fastlands-Skottland» av emigranter til Canada, England, og andre regioner, slik at navnet klamrer seg fast og kan fortsatt en sjelden gang finnes lokalt, eksempelvis i vertshuset Pomona Inn i Finstown i sognet Firth, samt en lokal kafé i hovedstaden Kirkwall, også kjent som Pomona.

## Økonomi
De økonomiske sektorene omfatter landbruk, fiskeri og havbruk samt olje og gass. En rapport fra 2020 sier at «i løpet av de siste 20 årene har det vært en vekst i ... produksjon, turisme, mat- og drikkeforedling og, mer nylig, fornybar energi». Turisme er absolutt betydelig med over 190 000 besøk til øyene, mange på cruiseskip, i 2019. Restriksjonene med koronapandemien førte derimot til en negativ vekst.

## Sogn
*Birsay (norrønt: *Byrgesherad, Rossøy*)
*Evie
*Sandwick
*Harray
*Rendall
*Stromness Parish
*Parish of Firth
*Orphir (norrønt: *Ørfjara*)
*St Ola
*Parish of St Andrews
*Holm
*Deerness (norrønt: *Dyrnes*)

## Referanser


## Eksterne lenker

*
Leonard Part 6

***Leonard Part 6*** er en filmkomedie fra 1987, regissert av Paul Weiland og med Bill Cosby i hovedrollen. Cosby var også med på å skrive manus.
## Handling

Bill Cosby har rollen som «Leonard Parker», en tidligere CIA-agent som igjen blir rekruttert av CIA &mdash;, denne gang for å redde verden fra slemme vegetarianere som hjernevasker dyr slik at de tar livet av folk. 

## Kritikk
Da filmen ble lansert i 1987 sa Bill Cosby at han var så skuffet over den at han gikk offentlig ut og anbefalte folk ikke å sløse bort penger på å se den. Cosby la mesteparten av skylden for filmens problemer på Weiland, en mann han syntes var for ung og uerfaren, selv om Cosby selv var medskribent og produsent for filmen.

Filmen utgir seg for å være en oppfølger til forgjengere som ikke eksisterer. Den opptrer også på listen over filmer som blir ansett som de verste noensinne. *Leonard Part 6* vant tre Golden Raspberry Awards under den åttende Razzie-utdelingen i 1988, og ble igjen nominert til en Razzie-pris i 2005 som «verste «komedie» i løpet av våre 25 første år». Få uker etter seremonien i 1988 mottok Cosby sine tre priser live på *[[The Fox Late Show]]*, men han ba om å få de tre prisene utført i 24 karat (100%) gull og italiensk marmor.

## Rolleliste
* Bill Cosby som Leonard Parker.
* Tom Courtenay som Frayn.
* Joe Don Baker som Nick Snyderburn.
* Moses Gunn som Giorgio Francozzi.
* Gloria Foster som Medusa Johnson.
* Pat Colbert som Allison Parker.
* Victoria Rowell som Joan Parker.
* John Hostetter som Adams.

## Eksterne lenker
* 
* «the agony booth» : Omtale av ''Leonard Part 6''
Siri Marte Hollekim-Strand

**Siri Marte Hollekim-Strand** (født 1975) er en norsk tidligere landslagsutøver i judo og trener. Hun bor i Melhus kommune i Trøndelag.

Hollekim-Strand har doktorgrad i klinisk medisin fra Norges teknisk-naturvitenskapelige universitet (NTNU), internasjonal master i treningsfysiologi (NTNU). Hun er utdannet fysioterapeut (HiO), og gikk videregående skole på Norges Toppidrettsgymnas i Bærum avd. judo. Mellom 2006 og 2008 gjennomførte hun Olympiatoppens topptrenerutdanning ved NTNU.   

Hennes nåværende arbeidssted er Olympiatoppen og NTNU. Fra januar 2006 til desember 2008 var Hollekim-Strand ansatt som fysisk trener for Rosenborg Ballklub. Før det jobbet hun som fysioterapeut ved Norges Toppidrettsgymnas i Bærum og som fysioterapeut ved Mensendieck Klinikken Fysioterapi A/S i Oslo med oppdrag innen bredde- og toppidrett.

I 1991 var Hollekim-Strand utsatt for en alvorlig bilulykke under et utvekslingsopphold på New Zealand. Hollekim-Strand og psykolog ved sykehuset Levanger, Tormod Rimehaug, skrev i 2002 en artikkel som omhandler nett-terapi og bearbeidelse av etterreaksjoner på en slik opplevelse.  

Hollekim-Strand er gift med tidligere Rosenborg-spiller Roar Strand. 

## Referanser
Svein Cato Bakkemo

**Svein Cato Bakkemo** (født 28. oktober 1964 i Gjøvik) er en norsk fotballtrener. Fra januar 2007 til mai 2008 var han Tom Nordlies assistenttrener i Lillestrøm. Han har tidligere blant annet trent Gjøvik-Lyn, FF Lillehammer og Ham-Kam. Han ledet sistnevnte til kvalifiseringsplass i 1. divisjon 2001, men laget tapte for Bryne. Han var trener i klubben fra 2001 til 2002.

Han har ledet både Gjøvik-Lyn og Lillehammer til opprykk fra 3. divisjon. Bakkemo skrev D-trener-oppgaven sin sammen med Tom Nordlie. Bakkemo var styremedlem i Gjøvik-Lyn fra 2006.

## Eksterne lenker
* «Svein Cato Bakkemo» hos Altomfotball.no
Deutsche Presse-Agentur

**Deutsche Presse-Agentur GmbH** (**dpa**) er det største nyhetsbyrået i Tyskland, og har hovedsete i Hamburg. Det ble opprettet 18. august 1949 i Goslar, ved sammenslåing av tre tyske nyhetsbyråer.

De 190 andelshaverne i dpa er utelukkende medieforetak som forlag og kringkastingsselskaper.

dpa benytter utelukkende egne korrespondenter for utenriksnyheter og har ca. 800 ansatte i tillegg til flere tusen freelancere og stringere. I 2010 var selskapets omsetning på 87&nbsp;824&nbsp;000 millioner euro.

dpas verdensnyhetstjeneste finnes i tysk, engelsk, spansk og arabisk utgave. dpas «basistjeneste» er det viktigste produktet, og omfatter daglig omkring 750 meldinger fra hele verden innen områdene politikk, økonomi, kultur, sport og forskjellig. I tillegg til dette omfatter tilbudet  tolv regionale tjenester i Tyskland, som også dekker alle vanlige journalistiske områder. Nyhetsbyrået leverer daglig rundt 1&nbsp;500 bilder.

Selskapet er representert i 80 land i hele verden, og har bare i Tyskland mer enn 50 kontorer. Den engelske tjenesten produseres i Cork (Irland), den spanske i Buenos Aires og Madrid og den arabiske har sin hovedredaksjon i Kairo.

Sjefredaktør er Sven Gösmann og administrerende direktør Michael Segbers.

## Referanser


## Eksterne lenker
* 
* Billeddatabase
* dpa-AFX
Sensur (andre betydninger)

**Sensur** vil si bedømmelse eller vurdering, og brukes fremfor alt om:
* Undertrykkelse av informasjon
* Vurdering av eksamen foretatt ved en sensor

Verbalformen sensurere brukes i begge tilfeller.
Erlitoukulturen

**Erlitoukulturen** (forenklet kinesisk: 二里头文化, tradisjonell kinesisk: 二里頭文化, pinyin: *Èrlǐtóu wénhuà*; 1900 til 1500 f.Kr.) er arkeologenes navn på en tidlig bronsealderkultur i Kina. En radiokarbondatering i 2007 har ført til et foreslått smalere tidsspenn, fra 1750 til 1530 f.Kr. 

## Navnog utbredelse
Navnet kommer fra det arkeologiske felt i storkommunen Erlitou i byfylket Yanshi i provinsen Henan. Kulturen strakte seg godt utover i det som i dag er provinsene Henan og Shanxi, og gjorde seg senere også gjeldende i Shaanxi og Hubei. De fleste kinesiske arkeologer antar at Erlitou er hovedsetet for Xia-dynastiet, men de fleste vestlige arkeologer er ikke overbevist om at det er en slik sammenheng mellom Erlitoukulturen og Xia-dynastiet.

## Kjennetegn og levninger
Fortidslevningene i Erlitou ble oppdaget i 1959, og er forblitt det største utgravningsområdet som kan knyttes til Erlitoukulturen. Funnene er spredd ut over et område på 3 km². Erlitou monopoliserte produksjonen av bronsekar for rituell bruk. 

Etter at Shang-dynastiet vokste frem gikk det kraftig tilbake med Erlitou, men stedet forble bebodd også i Shang-tidens første fase. 

Det er mulig at Erlitoukulturen utviklet seg fra Longshankulturen. 

## Referanser

## Se også
*Erligangkulturen
*Sanhuangwudi
*Xia-dynastiet

## Litteratur
*Liu, Li. *The Chinese Neolithic: Trajectories to Early States*, ISBN 0-521-81184-8
*The Golden Age of Chinese Archaeology
*

*

* 

*

*
Produktansvarsloven

**Lov om produktansvar** (**produktansvarsloven**) av 23. desember 1988 nr. 104 : med endringer, sist ved lov av 30. august 2002 nr. 67 (i kraft 1. januar 2003) ISBN 82-02-24811-6

Lov om produktansvar trådte i kraft i 1988, og dens virkeområde er "det erstatningsansvar en produsent har for skade som voldes av produkt framstilt eller satt i omsetning som ledd i hans yrke, ervervsvirksomhet eller dermed likestilt virksomhet". Begrepet "produsent" blir i loven definert til å gjelde tilvirker så vel som forhandler, importør o.a.

Produktansvar er et ansvar for følgeskader på grunn av sviktende produktkvalitet. Det stilles stor krav til produsentenes evne til å forestille seg mulig bruk – og misbruk – av produktene.
BBL

**BBL**, **Bbl** eller **bbl** har flere betydninger:

## BBL
* Boligbyggelag, en organisasjonsform for etablering av borettslag
** Bodø Boligbyggelag (BBL)
** Bærum Boligbyggelag, et tidligere boligbyggelag (i dag en del av Asker og Bærum Boligbyggelag)
* By- og bygdelista, lokalparti i Hamar
* Bergensbaneløpet (BBL), årlig stafett mellom Handelshøyskolen BI (BI) og Norges Handelshøyskole (NHH)

## bbl
* Internettsjargong og SMS-språk fra engelsk *Be Back Later*, «kommer tilbake senere»
Salford

**Salford** er en by i det nordvestlige England som ligger i hjertet av det urbane distriktet City of Salford i grevskapet Stor-Manchester. Byen ligger vest for byen Manchester, skilt fra storbyen av elven Irwell som utgjør en grense i øst, og Salford regnes som en av Manchesters forsteder. Salford ligger på en meander langs elven Irwell og dens kretser Broughton og Kersal er på den andre siden av elven. Sammen med dens nabobyer i vest utgjør Salford det lokal myndighetsdistriktet City of Salford, som administreres fra Swinton. Salford har bybefolkning på 103 886 per 2011, mens det større distriktet City of Salford har en befolkning på 234 487 ved folketellingen i 2011, beregnet til 242 040 for 2014.

Historisk i Lancashire, Salfords eldste historie er markert ved dens status som kongelig *caput* (latin for bokstavelig «hode»), hovedbosetning i angelsaksiske England, og ble rettslig sete for middelalderens hundred Salfordshire som byen har gitt sitt navn til. Den ble gitt charter av Ranulf de Blondeville, 6. jarl av Chester, en gang rundt 1230, noe som gjorde Salford til en fri borough. I løpet av den eldste historien var Salford av større kulturell og kommersiell betydning enn nabobyen Manchester, skjønt de mest samtidige kildene er samstemte at siden den industrielle revolusjonen på slutten av 1700-tallet og tidlig på 1800-tallet har posisjonen byene imellom var omvendt.

## Historie
Navnet *Salford* kommer fra angelsaksisk *seahlford*, «vadested med piletrær», en referanse til piletrærne som vokser langs bredden av Irwell og et gammel overgangssted over elven der byen nå ligger. Byens våpenskjold reflekterer dette, med tre buede blå linjer, som representerer overgangsstedet i elven, omkranset av blader fra piletrær.

Det middelalderske sentrum lå ved elven, på motsatt bredd av Manchester. Under den industrielle revolusjon vokste byen, og var et av de første industrielle sentra i landet. I viktoriansk tid ble sentrum flyttet, og etterhvert som Manchester ble en stadig større og viktigere by mistet Salford sin betydning.

I 1960- og 1970-tallet ble mye av byen fornyet, med betongblokker som erstattet de tradisjonelle terrassehusene. I de siste årene 1900-tallet begynte man å endre dette tilbake, men blokkene er fortsatt et markant innslag i byen.

## Kultur og idrett

Salford er en av de få større byene i Storbritannia som ikke har sitt eget profesjonelle fotballag. Det nærmeste laget er Manchester United FC, og de fleste støtter dette laget, men mange er også fans av Manchester City FC. Fotballbanen Old Trafford ligger også i Salford.

Ryan Giggs, Nicky Butt, Phil Neville, Paul Scholes og Gary Neville har kjøpt fotballklubben Salford City FC og planlegger å avansere til nivå to i ligasystemet. De har også planer om å døpe klubben Salford 92. Navnet stammer fra Manchester Uniteds berømte «Class of 92», ungdomslaget som besto av blant andre de nye eierne samt David Beckham. Nevnte Scholes er tiltenkt rollen som manager for klubben når de kommer seg høyere opp i divisjonssystemet.

Det katolske Salford bispedømme har sete i byen.

## Referanser


## Eksterne lenker
* 

* Salford City Council
Tomra Systems

**Tomra Systems ASA** er et global teknologiselskap som produserer pantesystemer for drikkevareemballasje, og industrielle løsninger for innsamling, sortering, gradering og gjenvinning av ressurser fra ulike verdistrømmer, for eksempel avfallsindustrien og i  matproduksjon. Tomra står for TOMflaskeReturAutomat. Selskapet ble grunnlagt i 1972 av brødrene Petter og Tore Planke. Hovedkontoret ligger i Asker. 

Selskapet har satset på verdensmarkedet, og det har per 2024 over  automater utplassert i over 100 land.

Tomra er verdensleder innen RVM-løsninger med 90 % markedsandel (RVM = Reverse Vending Machine).

## Referanser


## Eksterne lenker
* 
* 
*
Olav Vigdeild

**Olav Vigdeild** hadde høvdingesete på Viktil på Frosta. Gården ligger om lag 2 km. sørvest for vikinghavna på Fånestangen, og det er grunn til å tro at Vigdeild var bruker av denne havna. Han levde på første del av 1200-tallet, var lendmann, og kanskje den største høvdingen Frosta har fostret.

Vigdeild var Hertug Skules mann og vårbelg, og kjempet mot Håkon Håkonsson og birkebeinerne. Olav var blant annet fører for 14 langskip som sammen med Guttorm av Suderheim (Sørem på Leinstrand i Trondheim) skulle til Bergen vinteren 1239&ndash;40 for å ta kongen. På grunn av motvind og at rykte gikk foran dem over alt ble denne planen endret og de begynte i stedet å herje på Møre.

Etter disse herjingene ble han med Hertug Skule ned Gudbrandsdalen og ned til Nannestad, hvor det ble et slag ved Laaka, som de vant. Senere kom de i kamp med birkebeinerne i Vestre Strete i Oslo. Her flyktet vårbelgene, og kampen fortsatte på Halvard kirkegård. Olav flyktet videre inn i Lavranskirken og berget livet ved at Gaute fra Melhus spurte om han ville ha grid, noe Olav sa ja til. Henrik Ibsen skriver om dette i *[[Kongs-Emnerne]]*.

## Kilder
* Moksnes, Leif: *Frostaboka (Bind 1)*, Frosta Historielag (1968)
* Tordsson, Sturla: *[[Håkon Håkonssons saga]]*
Finn Schjøll

**Finn Viggo Schjøll** (født 1948), også kjent som **Blomster-Finn**, er en norsk blomsterdekoratør og TV-personlighet. 

Schjøll begynte som blomsterdekoratør i fjernsynsprogrammet *[[Frokost-TV]]* på NRK i 1987. Han har siden 1996 vært ansvarlig for blomsterinnslag i *[[God morgen Norge]]* på TV 2.

I 2006 deltok han i underholdningsserien *[[Skal vi danse (TV-program)|Skal vi danse]]* på TV 2. Schjøll har vært dommer i flere sesonger av TV 2s reality-konkurranse **.

Schjøll var også deleier av Finn Schjølls blomster AS, senere Blomster Norge AS, som gikk konkurs i august 2018. Kjeden hadde totalt 12 butikker i Norge. 

## Referanser


## Eksterne lenker
* 
* Finns filosofi – Portrettintervju i Dagbladet (2003)
Triton

**Triton** har flere betydninger:

* Triton (gresk mytologi), skikkelser i gresk mytologi
* Triton (måne), en av Neptuns måner
* Triton (atomkjerne), atomkjernen til hydrogenisotopen tritium
* Northrop Grumman MQ-4C Triton, en drone
* Triton, et Sverige-basert investeringsfond som fra 2019 eier Aleris
Frank Eriksen (forfatter)

**Frank Eriksen** (født 22. juni 1947 i Åsnes i Solør) er en norsk forfatter. Han er mest kjent som lyriker, men har også skrevet viser, skuespill og roman. 

Eriksen vokste opp på et bureiserbruk i Åsnes. Han har vært bosatt i Hamar siden 1974. Han er utdannet som klinisk sosionom og har også tatt Høyere utdanning i familieterapi. Han har arbeidet som terapeut og mekler ved det offentlige familiekontoret i Hamar siden 1982. Han har skrevet essays i fagtidsskrift innen familieterapifeltet. Etter til sammen 35 år innen dette fagfeltet ga han i 2014 ut essaysamlinga *Stedet forandrer seg når ordene kommer ut - stemmer fra familievernets historie.* 

Eriksen har et forfatterskap som framstår både som typisk og helt sentralt i hedmarkslyrikken. Med diktsamlinga *Uroen reiser hodet* kommer de to motsetningene i forfatterskapet hans - det jordnære og drømmen ut - begge til uttrykk som en lengsel etter noe annet. Det kan være lengselen tilbake, til barndommens rike, til slekta og Solør. Men enda mer handler det om lengselen bort, til de ukjente rikene som må skrives før de kan finnes. Og i *Uroen reiser hodet* er det i dette spenningsfeltet diktene utvikler seg. - Han er representert i ulike diktantologier og har bidratt i årbøker som Solørboka siden 1992 og i Hamarbøkene *Innenfor Utenfor* (2005) og i *Hamar 2049* (2010). Han er også blitt brukt som lyriker i flere bøker som Statens vegvesen har gitt ut. I *Brobyggere mellom land og folk* (2000) har han et dikt til brobildene som innleder kapitlet til hvert av de nordiske landene.  Han har samarbeidet med musikere, spesielt jazzmusikere som saksofonisten Odd Riisnæs, gitaristen Jarl Åsvik og pianisten Helge Lien. Han har også samarbeidet med bildende kunstnere som grafiker Jon Olav Helle.
 
## Bibliografi
### Dikt
* *Korridoren*, 1980 Arbeidern Forlag
* *Ute på balkongen*, 1982 Arbeidern Forlag
* *Snøgard rundt månen*, 1987 Solum Forlag
* *Stier av lys*, 1989 Solum Forlag
* *Så lenge jorda fins*, 1990 Solum Forlag
* *Skrinn jords liv*, 1993 Solum Forlag
* *Åretakblink*, 1995 Solum Forlag
* *Da er du hem'att – solørslaviske viser, historiske streif*, 1997 Trysil-forlaget
* *Nav og natt*, 2003 Forlaget Bjørkan
* *Dunkel slekt*, 2009 Oplandske Bokforlag
* *Stedet forandrer seg når ordene kommer ut - stemmer fra familievernets historie (essaysamling)*, 2014 Oplandske Bokforlag
* *Uroen reiser hodet*, 2015 Bokvennen Forlag
* *Det går en grusveg gjennom alt  - fra et samarbeid mellom en lyriker og en grafiker*, med Jon Olav Helle, 2017 Bokvennen Forlag
* *Sånne ting en husker - stemmer fra det litterære Innlandet*, 2018 Trysil-forlaget
*Barkefjører, 2020 Solum Bokvennen Forlag
*Bygda vinden blar i, 2025, Solum Bokvennen Forlag

### Romaner
* *Bureiserguttens jordveg (Øyeblikksreiser)*, 2011 Forlaget Norske Bøker

### Skuespill
* *Svart Svane*, 2005 Forlaget Bjørkan

## Diskografi
* *Blå viser – solørslaviske toner*, 1996 Hedmark fylkeskommune, Åsnes kommune, Sparebanken Hedmark 

## Kilder
* Presentasjon av Frank Eriksen i Forfatterkatalogen på Forfattersentrums nettsider
Stockholmsoperaen

**Kungliga Operan** (tidligere *Kungliga Teatern*) er Sveriges nasjonalscene for opera og ballett.

Bygningen ligger i sentrum av Stockholm.

## Eksterne lenker
* 
*
Astri Kleppe

**Astri Cecilie Margarethe Kleppe** (født 24. september 1951 i Stockholm) er en norsk forfatter. Hun debuterte i 1990 med diktsamlinga *Bilder tegnet i dagslys*, og har seinere gitt ut tre andre diktsamlinger og en novellesamling. Astri Kleppe har også en doktorgrad i teoretisk fysikk fra universitetet i Lund fra 1997  (avhandlingens tittel: *Some Aspects of Chirality*) og jobber med fysikk ved siden av forfatterkarrieren sin.

Hun er av både svensk og norsk herkomst. Astri Kleppe er datter av tidligere finansminister Per Kleppe (A) og vokste opp på Lambertseter i Oslo og senere i Sveits.

## Utgivelser
* *Bilder tegnet i dagslys*, dikt, 1990
* *Å løpe over en eng*, dikt, 1994
* *Før snøen samler stjerner*, dikt, 2000
* *Den gangen vi var skog*, dikt, 2004
* *Her ute*, noveller, 2006
* *Ivans blomster*, lyrikk, Cappelen Damm, 2017

## Referanser


## Kilder
*Presentasjon av Astri Kleppe i Forfatterkatalogen på Forfattersentrums nettsider

## Eksterne lenker
* Astri C. Kleppe i Cappelen Damm
* Astri C. Kleppe i NRK Forfatter
Arthur Blythe

**Arthur Blythe** (født 5. juli 1940 i Los Angeles, død 27. mars 2017 i Lancaster) var en amerikansk jazzsaksofonist og komponist. I 1960-årene spilte han med pianisten og bandlederen Horace Tapscott. Etter å ha flyttet til New York på midten av 1970-årene startet Blythe å gjøre innspillinger som leder av eget band i 1977. Album som *The Grip* og *Metamorphosis* tilbød evnerik, høyst rafinert jazz med en fri vinkling som var for smal for det store publikum, men de falt i smak hos et vidt jazzpublikum. Blythe spilte på mange sentrale album i 1980-årene, blant annet *[[Jack DeJohnette]]’s Special Edition*.

Etter Julius Hemphills avgang, ble han med i World Saxophone Quartet.

## Referanser


## Eksterne lenker
* 
*
Federico García Lorca

**Federico García Lorca** (1898–1936) var en spansk dikter og dramatiker, men er også maler, pianist og komponist.

Lorcas mest kjente diktverk er *[[Sigøynerballader]]*, som utkom i 1928. Han skrev skuespillet *Blodsbryllup*, som ble uroppført i 1933.

Som medlem av 27-generasjonen ble han henrettet i Granada av de nasjonalistiske partisanene ved starten av den spanske borgerkrigen 19. august 1936.

Bøkene hans var forbudt i Spania under Franco-styret.

## Referanser


## Litteratur
; Bøker på norsk 
* *Frøken Rosita, eller Blomsterspråket ; Bernarda Albas hus : to skodespel* oversatt av Tove Bakke Samlaget drama 2007 (Originaltittel: *Doña Rosita la soltera, o El lenguaje de las flores, La casa de Bernarda Alba*) ISBN 9788252170276
*  utvalg og gjendikning av Tove Bakke 
*  utvalg og gjendiktning ved Tove Bakke og Ragnar Hovland 
*  gjendikning ved Niels Fredrik Dahl
*  oversatt av Carl Keilhau
*  gjendiktet av Astrid Mercedes Ness
*  oversatt av Tormod Skagestad
*  oversatt av Aslaug Vaa
* 

## Eksterne lenker
* 
* 
* 
* 
* 
*
Honorius av Canterbury

**Honorius** (død 30. september 653 i Canterbury) var erkebiskop av Canterbury fra 627 til sin død. 

## Liv og virke
### Bakgrunn, misjonær
Han var romer av fødsel, og kan ha vært en av de første misjonærene som ble sendt til England av pave Gregor den store for å evangelisere landet. Det er dog mer sannsynlig at han kom i den andre gruppen i 601. Det er ikke kjent hvorvidt Honorius var et navn han hadde fra fødselen, eller om han valgte det senere, da han ble erkebiskop.

### Erkebiskop
I 627 ble han konsekrert som erkebiskop av Paulinus av York i Lincoln. Honorius skrev til pave Honorius I og oppfordret ham til å opphøye bispesetet i York til erkebispedømme, slik at når én erkebiskop av England døde, den annen kunne  konsekrere den avdøde erkebiskops etterfølger. Paven gik kmed på dette. Han sendte et pallium som skulle til Paulinus. 

Men det kom ikke frem i tide. For sa Paulinus etter kong Edwin av Northumbrias død måtte flykte fra York ble han tatt imot av Honorius og utnevnt til biskop av Rochester. 

Honorius konsoliderte konversjonen av England ved å sende Felix av Burgund (St. Felix) til Dunwich. Det er godt mulig at kong Sigeberht av East Anglia, som hadde gått over til den kristne tro mens han var i landflyktighet på det uropeiske kontinent, allerede kjente Felix, og stod bak Felix' reise til Honorius. Erkebiskop Honorius konsekrerte antagelig Felix som første biskop av East Anglia, skjønt det kan ikke utelukkes at dette hadde skjedd allerede før han kom fra kontinentet.

Honorius konsekrerte også den første angelsaksiske biskop, Ithamar av Rochester, og hans etterfølger var også en engelsk innfødt.

Erkebiskop Honorius hadde få konflikter med den irske misjonsinnsats, og beundret Aidan av Lindisfarne, en av de ledende irske misjonsprester.

Etter erkebiskop Honorius' død skulle det ta 18 måneder før hans etterfølger kom på plass.

### Død, ettermæle
Honorius døde 30. september 653, som den siste av de gregorianske misjonærer. Han ble begravet i St. Augustine's kirke i Canterbury. Han bøe senere venerert som helgen, med festdag 30. september. Hans relikvier bøe overført til en ny grav i 1091, og omtrent på den samme tid ble hans hagiografi nedtegnet av Goscelin. I 1120-årene vites det at hans relikvier fortsatt var i St. Augustine's.

## Litteratur
* William Hunt, *Honorius [St Honorius] (d. 653)*, rev. N. P. Brooks, Oxford Dictionary of National Biography, Oxford University Press, 2004; online edn, Oct 2005 gesehen am 8. März 2012
* Michael Lapidge: *Honorius*. In: Lapidge et al (Hrsg.): *The Blackwell Encyclopaedia of Anglo-Saxon England*. Wiley-Blackwell, Oxford u.a. 2001, ISBN 978-0-6312-2492-1, S. 242
* Farmer, David Hugh: *Dictionary of Saints.* Oxford, 2011, 5. Auflage, ISBN 978-0-19-959660-7, Seite 214

## Referanser
Vulcano

**Vulcano** er en italiensk vulkanøy, som ligger i Tyrrenhavet, 25 km nord for Sicilia. Ordet vulkan kommer fra øyen. Ifølge den romerske mytologi er øya smien til ildguden Vulcanus.
Marinemuseet

**Marinemuseet** i Horten er et museum for Sjøforsvaret. Det ble opprettet i 1853 etter at kommandørkaptein Christian Fredrik Klinck overlot sin private samling til Marinen. Museet er en del av Forsvarets museer.  

Museet ligger på Karljohansvern, den tidligere hovedbasen for Marinen. Utstillingene har siden 1864 hatt lokaler i «Magasin A», en av de eldre magasinbygningene på verftsområdet.  

## Samlinger
Samlingene består av skipsmodeller, uniformer, våpen, navigasjonsutstyr, kart, fotografier og arkivalia. Arkivmaterialet benyttes både i forskning og i museets formidling. Blant bevarte fartøyer er torpedobåten *Rap* fra 1873, ubåten KNM «Utstein» fra 1965 og motortorpedobåten KNM «Blink».  

## Virksomhet
Museet dokumenterer og formidler Sjøforsvarets historie fra 1814 og framover gjennom faste og midlertidige utstillinger. Det tilbys omvisninger og pedagogiske opplegg for skoleklasser. Museet samarbeider med Forsvarets museer om bevaring og formidling av militærhistorisk materiale.  

Marinemuseet har også flere bevarte fartøyer, blant annet torpedobåten «Rap», samt utendørsutstilling med ubåten KNM «Utstein» og MTBen KNM «Blink». Begge av de sistnevnte skip er åpne for publikum. KNM «Narvik» (F304), som er eid av en egen stiftelse, er også museumsskip og lokalisert ved Marinemuseet.

## Se også
* Karljohansvern

## Referanser
 

## Eksterne lenker
*
Rilland

**Rilland** er et tettsted i Reimerswaal kommune i den nederlandske provinsen Zeeland, met 3008 innbyggere per 1. januar 2006. Rilland grenser til provinsen Noord-Brabant og ligger like ved Schelde-Rijn kanalen, sør for Riksvei A58. Ikke noe annet tettsted i Zeeland ligger lengre øst på Zuid-Beveland enn Rilland.
Omtrent 1 km utenfor tettstedet, i grenda *Stationsbuurt* ligger jernbanestasjonen Rilland-Bath. Denne er knyttet til jernbanelinjen  Vlissingen-Roosendaal.

## Historie
Dagens tettsted er oppkalt etter en landsby, den største delen av denne forsvant under en springflo i november 1530. Bortsett fra dette ble kanalen *Hinkelinge* igjen dyp. Først i det 17. og 18. århundre begynte man igjen å ta tilbake landet vannet hadde tatt. I tiden rundt 1656 hadde zeeuwene tatt tilbake Oostpolder, Mairepolder og Valkenissepolder ved å anlegge diker og pumpe ut vannet ved hjelp av vindmøller (ned. *inpoldering* eller *indijking*).

I 1754 kom de første planene for å bygge diker rundt Reigersbergschepolder, men selve byggingen begynte ikke før i 1773. Byggingen ble utsatt på grunn av uenighet mellom den tidens lokale dommere (ned. *ambachtsheer*), og det var flere problemer i byggetiden. For eksempel streiket arbeiderne på grunn av for lave lønninger – og militæret måtte komme i mellom for å stoppe streiken. Rundt 300 arbeidere fra Oost-Friesland ble etter dette sendt hjem. 

Når denne polderen var tørr nok til at hus kunne bygges og man kunne bo der, ble den nye landsbyen Rilland grunnlagt. I 1782 hadde den en smie, en vognmaker, et herberg, en skole og ti arbeidersboliger.

Fra 1811 – 1816 og 1878 – 1970 var Rilland sammen med Bath en egen kommune, denne ble i 1970 slått sammen med Krabbendijke, Kruiningen, Waarde og Yerseke til den nye kommunen Reimerswaal.

## Referanser
Oppdagelsen av Amerika

**Oppdagelsen av Amerika** er et begrep som benyttes når man diskuterer når de første menneskene ankom det amerikanske kontinentet. Det opereres med forskjellige oppfatninger om når og av hvem Amerika ble «oppdaget». Forskning har i nyere tid påvist at Amerika ble befolket av indianere og eskimoer fra Asia for ca. 20 000 år siden. Det er i dag vanlig å henvise til en av disse hendelsene som «oppdagelsen av Amerika»:
* 900-tallet/1000-tallet: Islendingen Bjarne Herjolvsson er den første oppdageren som det er bekreftet fant veien til Amerika fra Europa, han sendte to mann på land for å hente ferskvann, men det er uklart hvem disse to var, de var de første Europeere som vi vet om, som satte sine bein på kontinentet, men Leiv Eiriksson var den første fra Europa til å reise dit for å se an landet etter han hadde hørt Bjarnis fortelling
* Etter Leiv Eiriksson har det vært flere mer eller mindre bekreftede .overfarter av nordboere og andre til Amerika. Det har vært indikasjoner at baskiske fiskere var utenfor Newfoundland tidlig. João Vaz Corte-Real er en av oppdagerne som skal ha nådd Amerika før Columbus.
* År 1492: Christofer Columbus er den mest kjente av oppdagerne som med sikkerhet fant Amerika etter vikingene. Han kom til Amerika i 12. oktober 1492, men trodde selv han var kommet til India. Øya de først kom til ble kalt Guanahaní av urbefolkningen. Det er idag usikkert hvilken av de karibiske øyene dette var. Spanjolene besluttet å kalle den for "El Salvador".
* År 1497: John Cabot, eller Giovanni Caboto som han egentlig het, var mest sannsynlig den første som kom til fastlandet i Amerika. Han ankom et år før Columbus la ut på sin tredje ferd til Amerika, hvor han også nådde fastlandet.
* År 1500 eller 1501: Amerigo Vespucci utforsket kysten av Sør-Amerika. Vespucci hevdet etter denne ekspedisjonen at Amerika var et eget kontinent og ikke Øst- Asia som oppdagelsesreisende før han hadde trodd. Han la ut på flere reiser sørover langs kysten av Amerika. Det sies at Amerika er oppkalt etter ham.

## Referanser
Deusdedit av Canterbury

**Deusdedit** (**Frithona** inntil bispeordinasjonen, også kjent som **Adeodatus**; død 14. juli 664 i Canterbury) var den sjette erkebiskop av Canterbury fra 655 til sin død, og den første sakser som hadde dette embetet. 

## Liv og virke
### Navn
Ifølge en tradisjon som kan spores tilbake til Goscelin og normannerne, altså flere hundreår senere, het erkebiskopen fra fødselen av *Frithona*, men det er muligens en forvanskning av *Frithuwine*. En senere historiker, Peter Hunter Blair, bruker navnet *Frithonas*.

Navnet Deusdedit betyr «Gud har gitt» på latin, og hadde vært navn til en pave ikke så lenge før, pave Deusdedit (pontifikat 61-618); og det var vanlig blant mange tidligmiddelalderske saksiske biskoper å ta seg et nytt navn, ofte valgt fra samtidens pavenavn.

### Erkebiskop
Deusdedit ble konsekrert som erkebiskop av Ithamar av Rochester i 655, to år etter forgjengeren St. Honorius' død. 

At han ble valgt til dette høye embede, skyldes en overenskomst mellom herskerne Eorcenberht av Kent og Cenwalh av Wessex. 

Erkebispedømmet Canterbury ser ut til å ha hatt en noe uklar posisjon blant bispedømmene i landet i denne perioden. Under Deusdedits ni år som biskop ser det ut til at alle nye biskoper i England ble vigslet av keltiske eller utenlandske biskoper, og ikke erkebiskopen. Deusdedit av Canterbury var lenge overskygget av den mer innflytelsesrike Agilbert, som var biskop for vestsakserne, og hans effektive myndighet utstrakte seg dermed neppe ut over selve bispedømmer Canterbury og det inntilliggende bispedømmet Rochester, som tradisjonelt hadde vært avhengig av Canterbury.

Deusdedit grunnla et nonnekloster på øya Thanet, og deltok i grunnleggelsen av Medshamstead Abbey (senere Peterboroughkatedralen i 657. 

Synoden i Whitby ble holdt i hans dødsår, 664. Dette var en viktig hendelse i britisk kirkehistorie, ettersom det ble avgjort om man skulle følge romersk eller keltisk skikk i landet. Deusdedit var på den romerske siden, som gikk seirende ut av disputten, men ser ikke ut til å ha vært med på synoden fordi han var blitt smittet av pest. Han døde noen måneder senere.

## Referanser
Hyacinthe Rigaud

**Hyacinthe-François-Honoré-Mathias-Pierre Martyr-André Jean Rigau y Ros**, bedre kjent som **Hyacinthe Rigaud** (født 18. juli 1659 i Perpignan i Frankrike, død 29. desember 1743 i Paris), var en fransk maler.

Rigaud vokste opp i en aristokratisk familie i Perpignan. Som voksen ble han den viktigste portrettmaleren under kong Ludvig XIV av Frankrike. Han hadde stort talent for imponerende positurer og flotte oppsett og lagde portretter med stor likhet. Han fikk derfor både kongelige og ambassadører som kunder, og hans mest kjente verk er portrettet av Ludvig XIV fra 1701. Det henger i Louvre i Paris. I 1682 ble han tildelt *[[Prix de Rome]]*.

## Priser (utvalg)
* 1682 – Prix de Rome

## Referanser


## Eksterne lenker
* 
*
BBC Radio 2

**BBC Radio 2** er en britisk radiokanal eid av British Broadcasting Corporation (BBC). Kanalen profileres som en musikk- og underholdningsstasjon, og svarer til norske NRK P1. Kanalen startet sine sendinger 30. september 1967, og er den mest populære radiokanalen i Storbritannia. Kanalen sender fra London.

## Eksterne lenker
*
Acem

**Acem** er en norsk ideell organisasjon.

Den ble stiftet i Oslo i 1966 av psykolog og lege Are Holen. Organisasjonens hovedformål er å undervise i Acem-meditasjon og andre metoder for avstressing og personlig utvikling. 

Organisasjonen er i overveiende grad basert på frivillig, ulønnet arbeid. Ingen tjener penger på å undervise i Acem-meditasjon, eller på å utvikle metoden. Acem har siden 1969 utgitt kulturtidsskriftet Dyade og drevet forlaget Dyade som gjennom artikler og bøker knytter meditative perspektiver til vitenskapelig forskning og aktuelle samtidstemaer.

Acem er kjent for gigant-loppemarkeder i Oslo på 1970- og 1980-tallet. Organisasjonen tjente også penger på å drive asylmottak for staten. Journalister fra Adresseavisen påsto i en artikkelserie i 2016 at organisasjonen, som ikke er skattepliktig, ikke hadde betalt skatt på inntekter i form av offentlige overføringer på rundt 70 millioner kroner mellom 1988 og 1990. Acem avviste at organisasjonen hadde unndratt skatt, og viste blant annet til at journalistene bak saken ikke syntes å skille mellom driftstilskudd og netto overskudd. 

Acem Norge har investert i eiendommer som gir leieinntekter. Overskuddet brukes til å finansiere driften av meditasjonsarbeidet, slik at kurs kan tilbys til en moderat pris. Mange av Acems eiendommer har hatt en betydelig verdistigning siden de ble anskaffet på 1970-tallet. Journalistene i Adresseavisen hevdet at Acem forvaltet eiendommer til rundt en halv milliard kroner i 2016. 

Acem kjøpte i 2003 konferansesenteret Halvorsbøle som drives som internasjonalt retrettsenter.

Ifølge en mastergrad om Acem skrevet i 2010, fremstår Acem «som en kult», definert i denne sammenheng som en organisasjonsform med en pluralistisk tilnærming til sannhet, der den enkelte selv må finne sine egne svar.

Acem underviser også i Yoga og gruppepsykologi, foruten å tilby eget konfirmasjonsopplegg. Acem utgir tidsskriftet *[[Dyade]]*.

Acem er i tillegg til Norge også etablert med betydelig aktivitet i Sverige, Danmark, Nederland, Storbritannia, Tyskland, Spania, India, Den dominikanske republikk og Taiwan.

I 2014 ble Acems grunnlegger Are Holen utnevnt til ridder av 1. klasse av Den Kongelige Norske St. Olavs Orden av H.M. Kong Harald. Hovedbegrunnelsen var fremragende stress- og katastrofeforskning, men også Holens engasjement i Acem ble fremhevet.

## Referanser


## Eksterne lenker
* 
*
Villmark (film)

***Villmark*** er en norsk thriller/skrekkfilm, som hadde premiere i . Den ble nominert til to Amanda-priser: Beste film og beste mannlige hovedrolle (Kristoffer Joner).

Filmen ble sett av over  nordmenn da den gikk på kino Filmen ble vist i Tyskland, Sverige, Italia, Frankrike, Danmark, Storbritannia, Singapore, Belgia, Nederland og Tsjekkia på forskjellige filmfestivaler. 

## Handling
TV-selskapet Real TV skal om kort tid lage en realityserie hvor deltakerne skal overleve uten hjelpemidler i ødemarken. For å sveise deltakerne sammen bestemmer sjefen Gunnar (Bjørn Floberg), at filmcrewet skal utsettes for det samme. Han tar dem med til en hytte langt inne i skogen, der de fem skal klare seg en helg uten medbrakt mat, mobiltelefoner og sigaretter. De utsettes for forskjellige prøvelser av Gunnar både psykisk og fysisk.

## Rolleliste

## Pål Øies Filmografi

## Oppfølger
Oppfølgeren, *[[Villmark 2]]*, hadde utgivelse 9. oktober 2015. Filmen ble spilt inn i et nedlagt sanatorium på Harastølen.

## Referanser


## Eksterne lenker
* 
* Villmark hos Filmdelta.se
Vladimir Belousov

**Vladimir Pavlovitsj Belousov** (ru. *Владимир Павлович Белоусов*; født 1946) er en russisk tidligere skihopper. Han representerte Sovjetunionen.

Belousov var Sovjetunionens fremste hopper i siste halvdel av 1960-årene. Han gikk til topps i storbakkerennet under OL 1968 i Grenoble foran tsjekkeren Jiří Raška og nordmannen Lars Grini.

## Referanser


## Eksterne lenker
*
Bentein Baardson

**Bentein Baardson** (født 1953) er en norsk skuespiller og regissør. Han ble uteksaminert ved Teaterhøgskolen i 1975. Han er sønn av Brynjolv Baardson fra Arendal og Kirsten Margrethe Baardson. 

## Liv og virke
Han har vært ansatt som skuespiller i Fjernsynsteatret og Trøndelag Teater. Han har vært skuespiller og regissør ved Rogaland Teater, Nationaltheatret  og Den Nationale Scene.  Han har vært teatersjef/kunstnerisk leder ved Rogaland Teater (1986–1989), Agder teater (1991–1995), Den Nationale Scene (1998–2001) og Teater Ibsen  (2008–2010). Under de olympiske vinterlekene på Lillehammer i 1994 var han kunstnerisk ansvarlig for åpnings- og avslutningsseremoniene. I februar 2010 tiltrådte han stillingen som administrerende direktør for Kilden teater- og konserthus i Kristiansand. Han er av Regjeringen oppnevnt som leder av Norsk kulturråd.

Bentein Baardson er medlem av Det Norske Akademi (fra 1987). Han ble utnevnt til ridder av St. Olavs Orden i 2000. Kongen forfremmet 8. oktober 2008 Baardson til kommandør med stjerne «for hans innsats for norsk kulturliv». Han er ridder av den franske Ordenen for kunst og litteratur. I 2010 og 2011 hadde han regien på *[[Spelet om Heilag Olav]]* på Stiklestad. Hans regi fikk mye positiv kritikk fordi det var lagt vekt på det kristne budskapet i stykket.

## Utmerkelser
* 1980: Per Aabels ærespris
* 1993: ridder av den franske Ordre des Arts et des Lettres

*1998: Anders Jahres kulturpris
* 2001: Aust-Agder fylkes kulturpris

## Filmografi (utvalg)
* 1978 – *[[Gengangere (TV, 1978)|Gengangere]]* (TV)
* 1976 – *[[Vårnatt (film)]]*

## Referanser


## Eksterne lenker
*  

* Bentein Baardson i Scenewebarkivet